'உம் குலத் தலைவன், தன்னோடு ஒப்பு இலா உயர்ச்சியோனை வெங் கொலை அம்பின் கொன்றார்க்கு ஆள்-தொழில் மேற்கொண்டீரேல், எங்கு உலப்புறும் நும் சீர்த்தி? நும்மொடும் இயைந்தது என்றால், மங்குலின் பொலிந்த ஞாலம் மாதுமை உடைத்து மாதோ!	83 'தம்முனைக் கொல்வித்து, அன்னாற் கொன்றவற்கு அன்பு சான்ற உம் இனத் தலைவன் ஏவ, யாது எமக்கு உரைக்கலுற்றது? எம் முனைத் தூது வந்தாய்! இகல் புரி தன்மை என்னை? நும்மினைக் கொல்லாம்; நெஞ்சம் அஞ்சலை; நுவல்தி' என்றான்.	84